স্টাফ রিপোর্টার ॥ সংসদ সদস্য অ্যাডভোকেট মো: আবু জাহির বলেছেন, বর্তমান সরকার দরিদ্র জনগণের জন্য ১০ টাকা কেজি দরে চাল বরাদ্দের উদ্যোগ নিয়েছে। কার্ডের মাধ্যমে এ সপ্তাহ থেকেই ১০ টাকা কেজি করে চাল বরাদ্দের কার্যক্রম শুরু হচ্ছে। হবিগঞ্জ পৌরসভার উদ্যোগে পবিত্র ঈদ-উল আযহা উপলক্ষে দরিদ্র মানুষের মাঝে ভিজিএফের চাল বিতরণ কার্যক্রম উদ্বোধনকালে হবিগঞ্জ-লাখাই আসনের সংসদ সদস্য এডভোকেট মোঃ আবু জাহির এ কথাগুলো বলেন। তিনি হবিগঞ্জ পৌরসভার ৬ টি কেন্দ্রে ভিজিএফের চাল বিতরণ কমসূচির উদ্বোধন করেন। উদ্বোধনকালে সংক্ষিপ্ত বক্তব্যে তিনি বলেন বর্তমান সরকার দরিদ্র জনগণের কল্যাণে কাজ করে যাচ্ছে। তিনি বলেন বর্তমান সরকার বিনামূল্যে লেখাপড়ার সুযোগ করে দিয়েছে। তাই সকলের উচিত তাদের সন্তানদের স্কুলে পাঠানো। এডভোকেট মোঃ আবু জাহির বলেন জননেত্রী ...